  Виталий Пронин Пичи Пурга ёросысь «Новый мир» хозяйстволэсь кивалтӥсьсэ Уголовной кодексысь 2 статьяя янгыше уськыто. Удмуртиысь Следствия управленилэн пресс-службаез ивортэмъя, со ог 5 арлы пытсэт сьӧры шедьыны быгатоз.Тодмо луиз, «Новый мир» СПК-лэн кивалтӥсез вытъёс ӧз тыры шуыса. Ужасьёс басьтӥзы уждун, отысь 2 миллион 387 сюрс 602 манет тыр налог кельтэмын вал, но со коньдон бюджетэ ӧз вуы.Со сяна, кивалтӥсь ватӥз огазеяськонлэсь ваньбурзэ но уксёзэ, отысь но кунлы вытъёс тыриськыны кулэ вал.Туспуктэмез: www.1tv.ru Теги: ПичиПурга  